**A habilitációs kérelem benyújtásának feladatai**

érvényes 2017.05.01-től

***Kérelem és jelentkezési lap kitöltése***

1. A kérelem részeit a jelentkezés tényét tartalmazó levél, a jelentkezési lap és annak előírt mellékletei képezik. A kérelem magyar vagy angol nyelven nyújtható be.

2. A megjelölhető tudományterületek, tudományágak (jelentkezési lap 3. pont) és kutatási területek a következők lehetnek:

- társadalomtudományok ~ hadtudomány

- biztonsági tanulmányok;

- a védelem társadalomtudományi kérdései;

- hadtudomány általános elmélete;

- hadművészet elmélete;

- védelmi logisztika és védelemgazdaság;

- nemzetbiztonság;

- védelmi informatika és kommunikáció elmélete;

- műszaki tudományok ~ katonai műszaki tudományok

- katonai műszaki infrastruktúra elmélete;

- haditechnika és robotika;

- védelmi elektronika, informatika és kommunikáció;

- katonai környezetbiztonság;

- katasztrófavédelem;

- katonai logisztika és védelemgazdaság;

- biztonságtechnika;

- társadalomtudományok ~ közigazgatás-tudomány

- állam- és közigazgatástörténet

- jogtudomány

- közigazgatási szervezéstan és szociológia

- gazdaságtudományok

- államtudomány és kormányzástan

- nemzetközi és európai tanulmányok

- a közigazgatás személyi állománya

- társadalomtudományok ~ rendészettudományok

- általános rendészetelmélet, rendészettörténet, nemzetbiztonság és rendészet

- szakrendészetek, a rendészet európai uniós és nemzetközi vonatkozásai

- a rendészet jogi, kriminológiai, kriminalisztikai és társadalomtudományi aspektusai

4. A habilitációs előadás idegen nyelvű részének választott nyelve (jelentkezési lap 4. pont) elsősorban angol, német, francia, orosz lehet. Amennyiben a választott nyelvhez megfelelő nyelvtudással rendelkező bírálóbizottság nem állítható össze, az előterjesztés során egy másik idegen nyelv kerül egyeztetésre. Amennyiben a választott idegen nyelv nem fogadható el, a kérelem elutasításra kerül.

5. Külföldi jelentkező esetében, amennyiben anyanyelve eltér az eljárás nyelvétől, az idegen nyelvű előadásrész nyelve megegyezik az eljárás nyelvével, vagyis a teljes előadás az eljárás nyelvén kerül megtartásra. Amennyiben a jelentkező anyanyelve megegyezik az eljárás nyelvével, az előadás az eljárás nyelvén, az idegen nyelvű rész az anyanyelvétől eltérő (magyar, vagy az EDHT által elfogadott) nyelven tartandó.

***Mellékletek összeállítása***

a. Tudományos fokozat oklevelének, külföldön szerzett fokozat esetén a honosító határozatnak a másolata;

A kérelem benyújtásakor be kell mutatni az eredeti oklevelet, ami alapján a Tudományos Ügyek Iroda a benyújtott másolatokat hitelesíti.

Külföldön szerzett fokozatot előzetesen egy arra jogosult magyar felsőoktatási intézmény­ben (amely a külföldi oklevélnek megfelelő tudományágban doktori fokozat odaítélésére jogosult) a 2001. évi C. törvény előírásainak megfelelően ho­nosítani kell.

A honosító határozatot a kérelem benyújtásakor be kell mutatni, ami alapján a Tudományos Ügyek Iroda a benyújtott másolatokat hitelesíti.

b. Mesterképzési, vagy azzal egyenértékű egyetemi képzésben szerzett oklevél másolata, külföldön szerzett egyetemi diploma esetén annak hiteles fordítása.
A kérelem benyújtásakor be kell mutatni az eredeti oklevelet, ami alapján a Tudományos Ügyek Irodája a benyújtott másolatot hitelesíti.

c. Büntetlen előéletet igazoló bizonyítvány másolata

Erkölcsi bizonyítvány meglétéhez kötött munkakörben foglalkoztatott esetében benyújtható a foglalkoztató által az ilyen munkakörben történő foglalkoztatásról kiadott hivatalos igazolás is.

Külföldi állampolgárok esetében ugyanazon tartalommal bíró hatósági bizonyítvány mellékelendő.

A kérelem benyújtásakor be kell mutatni az eredeti bizonyítványt, igazolást, ami alapján a Tudományos Ügyek Iroda a benyújtott másolatokat hitelesíti.

d. Részletes tudományos szakmai önéletrajz

A szakmai önéletrajznak tartalmaznia kell a személyi adatokat; tanulmányokat, végzettségeket; foglalkozásokat, beosztásokat; nyelvismeretet és más fontosnak tartott információkat. A minimum-követelményekben beszámított részteljesítmények mellett meg kell jelölni a vonatkozó alpontot (pl. 4.2.a = ’konferencia szervezőbizottság vezetése’)

e. Oktatói feladatok hitelt érdemlő igazolása

Az oktatói feladatokra vonatkozó adatokat hitelt érdemlő, azonosításra, ellenőrzésre alkalmas módon, minimálisan a jelentkezés előtti hat félévre és a nyolc féléves követelmény teljesítését bizonyító további félévekre vonatkozóan kell megadni.

Oktatói feladatként csak felsőoktatási intézmény oktatási alaptevékenysége (felső­oktatási szakképzés, alapképzés, mesterképzés, doktori képzés, szakirányú továbbképzés) során ellátott oktatói feladat számolható el.

Felsőoktatási tanóratartási feladatokat tantárgyanként, a felsőoktatási intézmény (kar), szak (szakirány)/PhD képzési program, tantárgy, megtartott órák száma, tantárgyi óraszám (ha az előzőtől eltér), valamint a félévi összegzett óraszám megadásával kell bemutatni. NKE tanóratartást a 2013/14. tanévig az Óratartás program, 2014/15. tanévtől a NEPTUN megfelelő táblázataival a jelentkező tanszékvezetőjének (vagy más magasabb vezetőjének) aláírásával igazolva, a további tanóratartási adatokat az érintett felsőoktatási intézmény hivatalos igazolásával kell bizonyítani.

Felsőoktatási számonkérési feladatokat félévenkénti bontásban a felsőoktatási intézmény (kar), szak (szakirány)/PhD képzési program, számonkérés típusa megadásával kell bemutatni.

Felsőoktatási szak-, szakirány- és tantárgy-felelősségi feladatokat erre vonatkozó megbízással, vagy a felsőoktatási intézmény hivatalos igazolásával kell bizonyítani.

Szakdolgozatok, diplomamunkák, TDK munkák, PhD témavezetés oktatói feladatait a feladat típusával, az év/tanév, hallgató neve megadásával kell bemutatni.

Az egyes részteljesítmények mellett meg kell jelölni, hogy a minimum-követelmények mely alpontjában kerültek beszámításra (pl. 1.6.c, 3.3.c = ’TDK témavezetés’, ’új szak fejlesztése’).

f. A szakmai vita alapját képező tézisek/alkotás

A tézis füzet a pályázó tudományos tevékenysége legfontosabb általánosított, új tudományos és szakmai eredményeinek kutatási témakörökbe és kapcsolódó tézispontokba rendezett összefoglalása. A tézis füzet címe a bemutatott tudományos tevékenység lényegét kifejező átfogó megnevezés. A tézis füzet bevezetése röviden összefoglalja a kutatási témaköröket és bemutatja azok kapcsolatrendszerét. Ezt az egyes kutatási témakörök és tézispontok bemutatása követi. Egy kutatási témakör bemutatása a kutatás előzményeit, a témaválasztás indoklását, a kutatási célkitűzéseket és a téma körülhatárolását, az alkalmazott kutatási módszerek vázlatos bemutatását, majd az elért eredmények és a levont következtetések összegző ismertetését tézispontokkal, végül az eredmények alkalmazási lehetőségeit, illetve megvalósult alkalma­zásait foglalja magában. Ezt az adott kutatási témakörben megjelent tudományos publikációk listája követi.

A tézisfüzet 40 oldalas minimális terjedelmi előírása alatt 12-es Times New Ro­man betűtípus,1.5-es sortávolság mellett 3 szerzői ív, 120000 leütés értendő.

Az önálló alkotás a pályázó tudományos tevékenységének eredményeit tartalmazó, monografikus (a kutatási témakört teljes körűen és részletesen bemutató) jellegű egyszerzős önálló tudományos könyv, amely a habilitáció tudományágá­ban elismert tudományos kiadónál jelent meg, a kérelem benyújtása előtt legfeljebb 2 évvel. Önálló alkotással történő pályázásnál is követelmény az abban foglalt tudományos eredmények jelentős részének a könyv megjelenését meg­előzően a szakterület MTA A, B és C kategóriás folyóirataiban történő publikálása.

g. Publikációs és hivatkozási jegyzék

A publikációs és hivatkozási adatokat a jelentkezést megelőzően az MTMT-be fel kell tölteni és az illetékes MTMT adminisztrátorral érvényesíteni kell.

Külföldi pályázók esetében a publikációs és hivatkozási jegyzéket nyilvános publikációs adatbázisban kell rögzíteni.

A publikációs és hivatkozási jegyzéket az MTMT-vel megegye­ző adattartalommal és formában (azonos bibliográfiai információkkal, időrendben visszafelé, évenkénti cso­portosítással, a hivatkozások számával) kell összeállítani.

Az egyes publikációk mellett meg kell jelölni, hogy a minimum-követelmények mely alpontjában (alpontjaiban) kerültek beszámításra (pl. 2.2.b, 2.K.d = ’lektorált folyóiratcikk hazai folyóiratban idegen nyelven’, ’idegen nyelvű publikáció’).

A kérelem benyújtását követően rögzített publikációk és hivatkozások az eljárásban nem kerülnek fi­gye­lembevételre.

h. Önértékelés

Az önértékelés részeként be kell nyújtani a habilitációs honlapon elérhető, kitöltött minimum-követelmény táblázatot eredeti formájában. Ebben a mellékletben kell megadni a teljesítést bizonyító, a kérelem más mellékleteiben nem szereplő adatokat.

Az egyes részteljesítményeket azonosítható, ellenőrizhető adatokkal kell bizonyítani. A bizonyító adatok előírt tartalmát, megadásának helyét (d., e., g., h. mellékletek) részletesen szabályozó kitöltési útmutató az EDHT honlapján kerül közzétételre.

i. Öt jelentősnek, vagy jellemzőnek tartott mű

A kiválasztott műveket (elektronikus mű esetében is) egy nyomtatott példányban kell benyújtani.

j. Idegen nyelvű eljárás lefolytatására vonatkozó kérelem

Magyar pályázó esetében a kérelem részletesen indokolandó, idegen nyelvű eljárás csak indokolt esetben, elsősorban angol nyelven kerül engedélyezésre. Külföldi pályázó esetében elsősorban az angol nyelvű eljárás támogatott, más idegen nyelven le­folytatott eljárás akkor kerül engedélyezésre, amennyiben ahhoz a megfelelő nyelvtudással rendelkező bírálóbizottság összeállítható.

k. A tudományos fokozattól eltérő tudományágban történő habilitációra vonatkozó, részletes indokokat tartalmazó kérelem

A kérelemnek tartalmaznia kell a tudományos fokozattól eltérő tudományágban történő habilitáció indokát, valamint a habilitáció tudományága szerint illetékes doktori iskola jelentkezést megelőzően beszerzett véleményét.

l. A habilitációs előadás és a nyilvános vita témájára vonatkozó javaslat

A nyilvános vita három témáját a benyújtott tézisfüzetben szereplő tézispontok, illetve az önálló alkotásban bemutatott témakörök figyelembevételével kell megválasztani.

A habilitációs előadás három témájához meg kell adni, hogy azok az NKE mely szakának és tantárgyának tanrendjéhez illeszkednek.

A mellékletnek tartalmaznia kell a szak(ok) oktatásáért felelős intézet vezetőjének a habilitációs előadások feltételeinek meglétére vonatkozó igazolását.

m. Jelentkezési díj befizetés igazolása

A habilitációs jelentkezési díj a 18/2014. sz. rektori utasítás alapján 9000 Ft, amely az NKE 10023002-00318259-00000000 számlájára fizetendő be/utalandó át.

 (SWIFT = MANEHUHB, IBAN = HU46 1002 3002 0031 8259 0000 0000)

A közleményben a "*jelentkező neve* habilitációs jelentkezési díj" szöveget kell feltüntetni.

Az átutalási bizonylat helyett, illetve mellett benyújtható az egyetemnek a jelentkezési és eljárási díj részbeni, vagy teljes átvállalását igazoló nyilatkozata. Nem teljes átvállalás esetén a jelentkezési díj fennmaradó részének befizetését átutalási bizonylattal kell igazolni.

***Elektronikus változat összeállítása***

1. Az elektronikus változatban a kérelmet, a jelentkezési lapot és mellékleteit önálló, Microsoft Word 2007-tel olvasható, vagy Portable Document Format (PDF) formátumú ál­lományok formájában kell benyújtani.

2. Az egyes állományok kért megnevezése:

0 Kérelem

1 Jelentkezési lap

a Tudományos fokozat oklevél

a2 Honosítási határozat *(szükség esetén)*

c Büntetlen előéletet igazoló dokumentum

d Tudományos szakmai önéletrajz

e Oktatói feladatok igazolása

f Tézisek *(vagy)*

f Alkotás

g Publikációs és hivatkozási jegyzék

h Önértékelés

i1 Jelentős mű

i2 Jelentős mű

i3 Jelentős mű

i4 Jelentős mű

i5 Jelentős mű

j Kérelem idegen nyelvű eljárásra *(szükség esetén)*

k Kérelem habilitációra más tudományágban *(szükség esetén)*

l Előadás és vita témák

m Befizetési igazolás

m2 Átvállalást igazoló nyilatkozat *(szükség esetén)*

***Habilitációs kérelem benyújtása***

1. A jelentkezést tartalmazó levelet, a jelentkezési lapot és mellékleteit az EDHT elnökének címezve egymással megegyező tartalmú hat nyomtatott, összerendezett önálló példányban és azzal megegyező tartalmú elektronikus változatban a Tudományos Ügyek Irodában kell benyújtani.

A Tudományos Ügyek Iroda elérhetőségei:

Cím: 1083 BUDAPEST, Ludovika tér 2. fsz. 32-35.

Postacím: 1441 BUDAPEST Pf. 60.

Telefon: +36-1-432-9000, 20-468 mellék

2. A Tudományos Ügyek Iroda által kért hiánypótlás esetén az érintett kérelem részt (jelentkezési lap, melléklet) módosítás, kiegészítés, csere után kell újra benyújtani.